Identiteet ootab esmaspäeva. Eks siis laseme edasi. Aga tõdemus on see et heaga pole kerge. Vaatan inimesi enda ümber ja tõden et heaga proovimine ei tähenda midagi muud paljude jaoks kui käegalöömist, minna laskmist ja nõrkust. Seda on häbi proovimagi hakata. Piinlik. Austame me aga oma vaenlast väga. Nii vilets mees ma nüüd ka ei ole et mul vaenlasi ei oleks. Nii ongi vaenlaste omamine su enda kvaliteedi märgiks. Vaenlane tunnustab sind läbi sulle vastandumise. Ta on sinuga võrdne ja läbi oma  negativismi sinu suhtes möönab ta su väärtust ja positiivsust. Sellepärast me teda armastamegi sageli. Sest me järgime temaga samu reegleid, kasvõi duellis kui ei muidu. Ja peale kaklust koos suitsu tehes võime me koguni sõbruks saada ja endile miks mitte ka ühise uue vastase leida. Vabalt võime.